cyanic-selkie/wikianc huggingface dataset:
Richard Casimir de la Chapelle
De la Chapelle omisti vuodesta 1884 Mäntsälän Saaren kartanon, jonne hän perusti Saaren Tulitikkutehtaan. Hänen poikansa Knut de la Chapelle jatkoi tehtaan toimintaa isänsä kuoltua vuonna 1916 omaan kuolemaansa vuonna 1934 saakka.
De la Chapelle oli aatelissäädyssä adustaja valtiopäivillä 1888, 1891, 1894, 1899 ja 1905–1906.
Suleimanin moskeija
Suleimanin moskeija (turk. Süleymaniye Camii) on moskeija Istanbulissa. Moskeijan rakennustyöt aloitettiin vuonna 1550 ja se valmistui vuonna 1558. Suleimanin moskeija on Istanbulin toiseksi suurin moskeija ja yksi kaupungin tunnetuimmista nähtävyyksistä. Moskeija on nimetty Osmanien valtakunnan sulttaanin Suleiman Suuren mukaan. Moskeijan ja sitä ympäröivät rakennukset suunnitteli sulttaanin kuuluisin arkkitehti Mimar Sinan, joka on haudattu moskeijan puutarhaan.
Moskeijan rakennustyyli on saanut vaikutteita bysanttilaisista basilikoista, etenkin Hagia Sofiasta. Siihen kuuluu neljä minareettia joita kiertää kymmenen parveketta.
Moskeijan yhteyteen rakennettiin monipuolinen palvelukeskus: dervissiluostari, vierashuoneita, keittiö, leipomo, köyhien ruokala, sairaala, lääketieteellinen koulu ja karavaaniseralji.
Monet sen osista ovat edelleen käytössä. Pääsisäänkäynnin oikealla puolella on hautasumaa, jossa sijaitsevat Suleimanin ja hänen vaimonsa Roxelanan hautakammiot. Hautausmaalle on haudattu muitakin Suleimanin perheenjäseniä ja myöhempiä sulttaaneita.
Moskeija vahingoittui tulipalossa vuonna 1660, ja korjaustöissä se muuttui enemmän barokkityyliseksi. Ensimmäisen maailmanosdan aikana moskeijan pihalla säilytetyt ammukset aiheuttivat toisen tulipalon, ja sen jäljiltä moskeija korjattiin vasta vuonna 1956.
Hamza El Fatouaki
Hamza El Fatouaki (s. 28. elokuuta 1991 Rabat) on marokkolainen moottoriurheilija. Hän aloitti uransa karting-sarjoissa. Vuonna 2010 hän kilpaili F4 Eurocup 1.6 sarjassa kuusi kilpailua saavuttamatta pisteitä.
Mariano González
Mariano Nicolás González (s. 5. toukokuuta 1981, Tandil, Argentiina) on argentiinalainen jalkapalloilija, pelipaikaltaan joko hyökkäävä keskikenttäpelaaja tai laitalinkki.
Ura
Mariano on syntynyt Tandilin kaupungissa, josta muun muassa Mauro Camoranesi on myös kotoisin. Hän aloitti ammattilaisuransa kotimaansa Racing Clubista. Sieltä hän siirtyi vuonna 2004 Italiaan Palermon riveihin.
Kaudeksi 2006–2007 Mariano siirtyi lainalle Internazionaleen, jossa hän ei kuitenkaan onnistunut vakiinnuttamaan paikkaansa avauskokoonpanossa. Niin hän palasi kauden jälkeen takaisin Palermoon, mutta ei jatkanut seuraavaa kautta joukkueessa vaan siirtyi jälleen lainalle, tällä kertaa Portoon.
Kohtalaisen hyvin sujuneen kauden jälkeen Porto käytti osto-optionsa Marianosta, ja näin hän siirtyi pysyvällä siirrolla joukkueeseen noin 3,25 miljoonan euron siirtosummalla.
Maajoukkue
Kesällä 2004 Mariano kuului olympiakultaa Ateenassa voittaneeseen Argentiinan joukkueeseen.
Chiptune
thumb|right|Laitteisto jossa [[Game Boy -konsoleita käytetään musiikin tuottamiseen.]] Chiptune on demoskene-kulttuurin parissa syntynyt musiikkityyli, jossa keskeistä ovat ”piipittävät” soitinäänet, ja laajempana käsitteenä se viittaa nykyään ylipäätään 1980-luvun tietokoneilla ja pelikonsoleilla tehtyyn tai niiden äänimaailmasta vaikutteita ottaneeseen piipittäviä ääniä hyödyntävään musiikkiin. Tyylin puolesta perinteinen chiptune muistuttaa usein melodista syntetisaattorimusiikkia, joskin käsite määrittyy enemmän saundin kuin itse musiikin tyylin kautta. Myöhemmin chiptune-ääniä on yhdistelty modernin konemusiikin tyyleihin. Sana chip viittasi alun perin Amiga-tietokoneiden chip-muistiin (”chip memory”), myöhemmin ehkä yleisemmin vanhoihin äänipiireihin (”sound chip”).
1990-luvun alun Amigan ”chiptunet” olivat digitoituihin ääniin perustuvaa tracker-musiikkia, jossa käytetyt samplet ovat erittäin lyhyitä ja yksinkertaisia aaltomuotoja (jolloin ne kuulostivat ennemminkin synteettisiltä kuin digitoiduilta). Tällaisia sampleja hyödynnettiin usein ”looppaamalla” ne, jolloin lyhyestä äänestä tehtiin saumattoman toiston ansiosta loputon ääni. Pieniin näytteisiin perustuvat musiikkitiedostot sopivat hyvin kräkättyjen pelien introihin. Pelien levykkeillä ei usein ollut tilaa isompiin sampleihin perustuville kappaleille ja niiden lataus olisi vienyt enemmän aikaa. Joskus chip-kappaleen koon ylärajana pidettiin 48:aa kilotavua. Chiptuneja käytettiin välillä myös tietokoneharrastajien tekemissä demoissa, mutta usein demoissa pyrittiin chiptune-musiikkia monipuolisempaan äänenkäyttöön. Chiptune-musiikin pioneereja oli monia, mutta brittiläinen 4-mat (Matthew Simmonds) on jäänyt heistä tunnetuimmaksi.
Pienikokoisiin sampleihin perustuneet Amigan chiptunet kuulostivat usein aiempien tietokoneiden, kuten Commodore 64:n musiikilta. Myöhemmin käsitettä ”chiptune” alettiinkin käyttää viitaten kaikkiin 1980-luvun tietokoneiden ja pelikonsolien äänipiireillä tehtyyn musiikkiin sekä lisäksi musiikkiin, joka yhdistelee tällaista soundia modernimpaan konemusiikkiin. PCM-ääntä tukenutta Amigaa lukuun ottamatta 1980-luvun tietokoneiden äänipiirit tuottavat yleisesti ottaen lähinnä piipittävää ääntä (joskin samplejen käyttö on aina mahdollista ohjelmallisten temppujen avulla).
8-bittisen Nintendon ja Game Boyn äänipiirit ovat olleet erityisen suosittuja usein demoskenen ulkopuolisessa chiptune-skenessä, johon kuuluvat muusikoiden live-keikat. Tietokoneiden PSG-äänipiireistä tärkeimmät ovat Commodore 64:n SID -äänipiiri ja esimerkiksi ZX Spectrumissa ja Atari ST:ssä käytetty AY-3-8910-piiri. Puolalaiset tietokoneharrastajat löysivät Atari XL -tietokoneen aikanaan vähälle huomiolle jääneen POKEY-piiriin.
Tyylillisesti chiptuneille on ominaista yksinkertaisten aaltomuotojen käyttö instrumentteina, äänikanavien vähäinen määrä (tyypillisesti 3 tai 4) sekä melodian vahva rooli musiikissa. Myöhemmin melodisen tyylin rinnalle on tullut konemusiikista inspiroituneempia suuntauksia.
Chiptuneille on ominaista myös arpeggio-efektin runsas käyttö. Arpeggio-efekti tarkoittaa sitä, että jonkin soinnun nuotteja toistetaan peräkkäin niin nopeasti, että ihmiskorva kuulee ne yhtenä rosoisena sointuna (sana arpeggio tarkoittaa murtosointua). Arpeggio-efektiä käytettiin, jotta saataisiin aikaan soinnuilta kuulostavia ääniä käyttämättä kuitenkaan enempää kuin yhtä kanavaa. Vanhoissa tietokoneissa ja pelikonsoleissa oli yleensä vain kolme tai neljä äänikanavaa, joten niitä pyrittiin käyttämään säästeliäästi. Digitoituja ääniä käyttävillä äänipiireillä voidaan kanavissa säästää myös käyttämällä kokonaisista soinnuista koostuvia soitinsampleja.
John Klingberg
Seuraura
Klingberg aloitti jääkiekon Lerums BK:ssa, mutta hän siirtyi jo juniorina Frölunda HC:hen. Klingberg voitti kauden 2009–2010 päätteeksi J18 Allsvenskanin pronssia. Hän oli tehoilla 2+9=11 kevään 2010 pudotuspelien tehokkain puolustaja Färjestads BK:n Jonas Brodinin kanssa. Klingberg pelasi kauden kuitenkin suurimmaksi osaksi Frölundan J20-joukkueessa. Dallas Stars varasi hänet viidennellä kierroksella 131. pelaajana NHL:n varaustilaisuudessa 2010.
Kaudeksi 2010–2011 Klingberg teki seitsemän ottelun laina-sopimuksen hockeyallsvenskan joukkue Borås HC:n kanssa. Hän teki Allsvenskan-debyyttinsä 14. syyskuuta 2010 ottelussa Rögleä vastaan ja Klingbergin jääaika siinä oli 17:38. Loppukauden hän pelasi Frölundassa Elitserienissä. Yhteensä Klingberg pelasi Elitserienissä kauden aikana 26 runkosarjaottelua tehden viisi syöttöpistettä.
Huhtikuussa 2011 Klingberg teki vuoden mittaisen sopimuksen SM-liigajoukkue Jokereiden kanssa. Toukokuussa hän teki kolmivuotisen tulokassopimuksen Dallas Starsin kanssa, mutta Klingberg kuitenkin sopi pelanneensa ensimmäisen sopimusvuotensa Jokereissa. Hän pelasi joukkueessa kaudella 2011–2012 20 runkosarjaottelua tehoin 1+2=3, mutta ei onnistunut vakiinnuttamaan paikkaansa kokoonpanossa ja jätti Jokerit omasta tahdostaan tammikuussa 2012. Klingberg pelasi kauden aikana myös kuuden ottelun verran lainalla Mestis-joukkue Kiekko-Vantaassa. Purettuaan sopimuksensa Jokereiden kanssa hän palasi kotimaahansa ja siirtyi Skellefteå AIK:hon, jossa Klingberg voitti kauden päätteeksi Elitserien-hopeaa.
Klingberg jatkoi Skellefteåssa lainalla myös kaudella 2012–2013, joka päättyi Ruotsin-mestaruuteen. Elitserien-kauden päätyttyä hän siirtyi Dallas Starsin farmijoukkue Texas Starsin vahvuuteen AHL:n pudotuspeleihin, joissa Klingberg ehti pelata kuitenkin vain yhden ottelun, kunnes joukkueen kausi päättyi neljännesvälieriin. Kaudeksi 2013–2014 hän palasi jälleen lainalle kotimaahansa ja siirtyi aiempaan seuraansa Frölunda HC:hen. Klingberg nousi joukkueen varakapteeniksi. Hän oli Frölundan tehokkain puolustaja tehoilla 11+17=28, joilla Klingberg jakoi koko SHL:n puolustajien pistepörssin viidennen sijan MODO Hockeyn Kyle Cumiskeyn kanssa. Huhtikuussa 2014 hän teki Starsin kanssa uuden, vuoden mittaisen sopimuksen. Klingberg pelasi loppukaudella vielä kolme ottelua AHL-joukkue Texas Starsissa.
Kaudeksi 2014–2015 Klingberg siirtyi Starsin organisaatioon ja aloitti kautensa Texasin AHL-joukkueessa. Hän debytoi Dallasin NHL-joukkueessa 11. marraskuuta 2014 vieraissa Arizona Coyotesia vastaan. Klingberg sai ottelussa jääaikaa 18.32 minuuttia. NHL-uransa avausmaalin hän teki samaa joukkuetta vastaan 20. marraskuuta 2014. Klingberg valittiin ottelun ykköstähdeksi. Tulokaskaudellaan Klingberg teki 11 maalia ja antoi 29 maaliin johtanutta syöttöä.
Keväällä 2015 Klingberg solmi Dallas Starsin kanssa seitsemän vuoden jatkosopimuksen.
Heinäkuussa 2022 Klingberg teki vapaana agenttina Anaheim Ducksin kanssa yksivuotisen sopimuksen.
Maaliskuussa 2023 siirtorajan viimeisillä minuuteilla Ducks kauppasi Klingbergin Minnesota Wildiin vaihdossa Andrej Sustriin, Nikita Nesterenkoon ja neljännen kierroksen varausvuoroon vuoden 2025 varaustilaisuudessa.
Heinäkuussa 2023 Klingberg teki vapaana agenttina Toronto Maple Leafsin kanssa yksivuotisen ja 4,15 miljoonan dollarin arvoisen sopimuksen.
Maajoukkueura
Klingberg pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän on pelannut myös Ruotsin A-maajoukkueessa yhteensä seitsemän ottelua tehden neljä syöttöpistettä. Klingberg teki A-maajoukkuedebyyttinsä 6. huhtikuuta 2011 harjoitusottelussa Saksaa vastaan. Klingberg on ollut voittamassa maailmanmestaruutta vuosina 2017 ja 2018.
Muuta
John Klingbergin isoveli Carl pelaa KHL-joukkue Torpedo Nižni Novgorodissa organisaatiossa ja pikkuveli Olle pelaa Frölundan J20-junioreissa. Veljesten isä Anders on juniorivalmentaja.
Chiptune
Alueelliset erot
Matthew Simmondsin mukaan eurooppalaiseen chiptune-kulttuuriin ovat vaikuttaneet Commodore 64 -muusikot kuten Rob Hubbard ja Martin Galway. Pohjois-Amerikkassa musiikkiin ovat vaikuttaneet myöhemmät alustat kuten NES. Simmondsin mukaan termi chiptune on syntynyt noin vuonna 1989.
Jälkivaikutus
Vuonna 2010 uutisoitiin chiptunen uudesta noususta. Muusikko pystyi lataamaan teoksensa verkkoon, josta sille löytyi nopeasti kuulijoita sekä jäljittelijöitä.
Wienin taistelu
Wienin taistelu käytiin 15. heinäkuuta–12. syyskuuta 1683 osana suurta Turkin sotaa. Osmanit piirittivät Wieniä kahden kuukauden ajan kunnes sen puolustajien tueksi saapui Puolan kuningas Juhana III Sobieskin johtama avustusarmeija, joka löi osmanien joukot taistelussa 12. syyskuuta. Kyse oli Pyhän liigan taistelusta Osmanien valtakuntaa vastaan. Tästä sai alkunsa Habsburgien dynastian poliittinen hegemonia Keski-Euroopassa.
Sundberg
Sundberg on muun muassa seuraavien henkilöiden sukunimi:
Wienin taistelu
Tausta
thumb|vasen|Suurvisiiri [[Merzifonlu Kara Mustafa pašša.]] Osmanien valtakunnan ja Habsburgien Itävallan välit ennen suurta Turkin sotaa olivat pitkään olleet melko rauhalliset molempien valtakuntien ollessa sitoutuneina muille rintamille. Habsburgit ottivat osaa kolmikymmenvuotiseen sotaan 1618–1648 ja Osmanit sotivat Venetsiaa vastaan Kreetan omistuksesta vuosina 1645–1669. Köprülü-suurvisiirien Köprülü Mehmed paššan ja tämän pojan Köprulüzade Fazil Ahmed paššan kausilla Osmanit tekivät kuitenkin useita maiden välit tulehduttaneita sotaretkiä, Unkariin vuosina 1660 ja 1663, Kreetalle 1669, sekä Puola-Liettuaan vuonna 1672. Habsburgit vastasivat osmanien vahvistumiseen sovittelevalla politiikalla ja esimerkiksi Vasvárin sopimuksella vuonna 1664 he tunnustivat osmanien uusimmat valloitukset Unkarissa. Osmanit tulkitsivat tämän osoitukseksi Habsburgien heikkoudesta ja näkemys vahvistui, kun keisarin ei onnistunut kukistaa Imre Thökölyn johtamaa unkarilaisten kapinaa vuosina 1681–1683. Thököly perusti osmaneille ystävällismielisen Keski-Unkarin ruhtinaskunnan, jonka naapurimaita olivat osmanien vasallivaltio Transilvanian ruhtinaskunta ja Habsburgien liittolaisvaltio Unkarin kuningaskunta.
Habsburgien osoittama sotilaallinen heikkous sai suurvisiiri Merzifonlu Kara Mustafa paššan kannattamaan sotaa Habsburgeja vastaan ja vuonna 1682 hänen onnistui vakuuttaa myös sulttaani Mehmed IV sotareken toteuttamisesta. Mehmed lähti armeijoineen Edirnestä huhtikuussa 1683 ja saapui toukokuussa Belgradiin, jossa armeijaan liittyivät janitsaarit, tykkimiehet ja valtaosa Vähä-Aasian ja arabiprovinssin ratsuväestä. Sulttaani päätti jäädä Belgradiin ja suurvisiiri nimitettiin armeijan ylipäälliköksi. Tulevan sotaretken alkuperäiset kohteet olivat Korom ja Györ, mutta joko Székesfehérvárissa 25. kesäkuuta tai lähellä Györiä heinäkuun 1. ja 7. päivän välillä tehtiin päätös sotaretken kohteen vaihtamisesta Wieniin. Suurvisiiri lähti sotilasleiriltään Györistä kohti Wieniä 7. heinäkuuta. Györiä piirittämään jäi Budan kuvernööri, 25 000 turkkilaista ja 10 000 tataarisotilasta. Wieniin 14. heinäkuuta saapunut armeija oli näin kooltaan 90 000 miestä.
Wienin piiritys
Wienin puolustajien johdossa oli kreivi Ernst Rüdiger von Starhemberg, jonka joukkoihin kuului 16 000 miestä. Wienin linnoituksia oli modernisoitu 1670-luvulla. Keisari Leopold oli hoveineen lähtenyt Wienistä Linziin ja Spandauhun ennen piirityksen alkua 7. heinäkuuta. Diplomatian ansiosta Wienin puolustajat saattoivat odottaa apujoukkoja. Diplomatian apuna oli paavi Innocentius XI. Baijeri ja Saksi olivat luvanneet osallistua 10 000 sotilaan voimin johtajinaan Baijerin vaaliruhtinas Maksimilian II Emanuel ja Saksin Juhana Yrjö III. Lisäksi 31. maaliskuuta, eli ennen sulttaanin armeijan lähtöä Edirnestä Krakovassa solmittiin Puolan kanssa "ikuinen hyökkäys- ja puolustusliitto", jonka mukaisesti taisteluun liittyisivät myös puolalaiset.
Sähköhoito
Sähköhoitoja ovat sähkövirran terapeuttisia vaikutuksia hyödyntävät hoidot kuten transkutaaninen hermostimulaatio TNS (engl. TENS), sydämen tahdistaminen sähkövirran avulla sekä elektrokonvulsiivinen hoito ECT.
Wienin taistelu
Wienin piiritys
Wien oli piiritetty 15. heinäkuuta mennessä ja se alkoi tykkitulella, jota kesti seuraavat kaksi kuukautta. Toisin kuin Wienin piirityksessä vuonna 1529, tällä kertaa osmaneilla ei ollut mukanaan raskasta piiritystykistöä. Heillä oli yhteensä 130 kenttätykkiä ja 19 keskikaliiperista kanuunaa. Puolustajilla oli puolestaan 260 kanuunaa ja mörssäriä. Puolustajien ammusvarastot olivat kuitenkin pienet ja he saattoivat ampua takaisin vain harvakseltaan. Osmanit keskittivät hyökkäyksensä Burg- ja Löbl-bastionien väliseen muurinosaan. Juoksuhautojen kautta tehdyt miinahyökkäykset osoittautuivat tykistöä tehokkaammaksi, mutta puolustajien onnistui tehdä vastarynnäkköjä ja korjata muurin vahingot pystyttämällä varustuksia syntyneiden aukkojen taakse. 2. syyskuuta osmanit valtasivat kuitenkin Burg-raveliinin ja 6. syyskuuta räjäytettiin miina Burg-bastionin alapuolella. Puolustajat olivat tähän mennessä menettäneet noin puolet voimistaan ja he kärsivät punataudista ja hupenevista ruokavarannoista. Puolustajat odottivat viimeistä ratkaisevaa hyökkäystä, jota ei kuitenkaan lopulta tullut. Hyökkäyksen sijaan suurvisiiri marssitti joukkonsa voimannäytteenä muurien eteen kuvitellen puolustajien antautuvan.
Sähköhoito
Elektrokonvulsiivinen eli sähköšokkihoito (ECT) on psykiatristen häiriöiden hoitoon 1930-luvulla kehitetty hoitomuoto, jossa ihmiselle aiheutetaan epileptinen kohtaus johtamalla hänen aivoihinsa sähkövirtaa. Hoito koostuu muutaman päivän välein toistetusta 4–12 epileptisestä kohtauksesta. Hoito annetaan nykyisin nukutetuille potilaille.
Sähköshokit voidaan johtaa potilaan aivoihin joko kahdelta tai yhdeltä puolelta päätä, jolloin sähkövirran määrän on oltava vastaavasti voimakkaampi. Hoidossa käytettävä sähkövirta on niin vahvaa, että se aiheuttaa tajuttomuuden sekä kymmeniä sekunteja kestäviä rajuja kouristuksia jotka muistuttavat epileptikoiden grand mal -kohtausta.
Wienin taistelu
Seuraukset
thumb|Puolan kuningas [[Juhana III Sobieski Marcello Bacciarellin maalauksessa vuodelta 1783-1786. Wienin taistelua pidetään yhtenä Puolan sotahistorian suurimmista voitoista. ]] Wienin taistelun myötä eurooppalaiset osoittautuivat ensi kertaa täysin osmanien armeijoiden veroisiksi joukkojen ja aseiden sijoittelussa ja huoltoyhteyksien toimivuudessa. Osmanit olivat menettäneet noin 10 000 miestä kaatuneina ja kristityt 2 000. Historioitsijat ovat olleet erimielisiä taistelun lopulta voittoon johtaneesta tekijästä. Saksalaiset historioitsijat ovat painottaneet Lothringenin herttuan ja avustusarmeijan vasemman siiven merkitystä ja puolalaiset ovat luonnollisesti painottaneet omaa "siivekkäiden husaarien" suorittaman ratsuväkirynnäkön merkitystä.
Sähköhoito
Elektrokonvulsiivisesta hoidosta on ruvettu käyttämään sähkösokkihoidon huonon maineen vuoksi turvallisemman kuuloista nimitystä sähköhoito, joka voi kuitenkin viitata muunkinlaiseen sähköhoitoon kuten esimerkiksi TENS-hoitoon tai sydämen sähköiseen tahdistamiseen.
Wienin taistelu
Seuraukset
Taistelun hävinneitä osmaneja johtanut suurvisiiri teloitettiin, ja pian tämän jälkeen myös sulttaani Mehmed IV syrjäytettiin. Osmanien sotaretki johti heidän vastaisensa Pyhän liigan muodostamiseen ja Unkarin menetykseen, joka oli ollut Suleiman Suuren tärkeimpiä valloituksia. Osmanit eivät kuitenkaan romahtaneet täysin. He elpyivät 1700-luvun alussa ja Habsburgit saavuttivat sotilaallisten mahdollisuuksien rajansa. Joka tapauksessa suuren Turkin sodan päättänyt Karlowitzin sopimus merkitsi uutta vaihetta osmanien ja Euroopan välisissä suhteissa.
Sähköhoito
Sähköshokkeja käytetään masennuksen sekä katatonisen skitsofrenian ja kaksisuuntaisen mielialahäiriön maanisen vaiheen hoidossa.
Sähköshokkeja ei saa antaa Suomessa ilman potilaan suostumusta.
Historia
Ensimmäiset kokeilut sähkön käyttämisestä hoitomuotona suoritti Jean-Antoine Nollet vuonna 1746 ilman näkyvää tulosta. Vuonna 1747 Genevessä professori Jean Jallabert onnistui ensimmäinen käyttämään sähköä hoitomuotona palauttaessaan tunnon potilaan oikeaan käteen, joka lopulta toimi normaalisti. thumb|180px|Sähköšokkihoitoon Suomessa käytetty laitteisto Tuusulan [[Kellokosken sairaala|Kellokosken sairaalamuseossa.]] Masennuksen hoidossa sähkö keksittiin 1930-luvulla, kun havaittiin epilepsiaa sairastavien skitsofreniapotilaiden psykoottisten oireiden lievittyvän selvästi epileptisen kohtauksen jälkeen. Italialaiset Ugo Cerletti (1877–1963) ja Lucio Bini (1908–1964) ottivat vuonna 1937 käyttöön sähköšokin. Sherwin B. Nuland antoi seuraavanlaisen kuvauksen sähköhoidon ensimmäisestä käyttökerrasta ihmiseen:
Potilaille alettiin aiheuttaa epileptisia kohtauksia keinotekoisesti, ja joidenkin potilaiden todettiin hyötyvän niistä selvästi. Lievän sähköjännitteen johtamisesta aivojen läpi (sähköšokki) tuli yleinen hoitomuoto vuonna 1938, vaikka sen havaittiin aiheuttavan potilaille muistihäiriöitä ja älyllisten toimintojen taantumista. Menetelmä yleistyi Keski-Euroopassa ja Yhdysvalloissa 1940-luvun alussa. Suomeen ensimmäisen sähköhoitokojeen toi Kellokosken sairaalan ylilääkäri Paavali Alivirta vuonna 1941. Kouristuskohtauksia aiheutettiin myös insuliinin ja pentetratsolin avulla, mutta insuliinišokkihoito ei ole enää käytössä siihen liittyvän kuolemanriskin vuoksi.
1960-luvulla sähköhoidon käyttö väheni lääkehoidon kehittymisen takia. Sähköhoidon uusi nousu alkoi 1980-luvulla, kun sen huomattiin olevan edelleen tehokas hoitokeino sellaisissa vaikeissa psykiatrisissa tiloissa, joissa lääkehoito osoittautuu riittämättömäksi. 1990-luvun alkuun verraten sähköshokkien käyttö on yleistynyt uudestaan 1990-luvulta alkaen ja niitä on annettu viime aikoina yhä enemmän. Kansainvälisesti verrattuna Suomessa käytetään sähköhoitoa kuitenkin varsin vähän.
Hoitovaikutukset
Hoidon tulos riippuu siitä, mihin paikkaan ja millä voimakkuudella sähköä potilaan päähän johdetaan, mitkä päätetään aina tapauskohtaisesti. Parhaat tulokset on saatu lyhytkestoisen vakavan masennuksen hoidossa. Helsingin ja Uudenmaan sairaanhoitopiirin vuonna 2004 julkaiseman artikkelin mukaan mikään muu hoitomuoto ei vaikuta yhtä nopeasti itsemurhavaarassa olevan ja vaikeasta masennuksesta kärsivän potilaan vointiin ja 70–90 prosenttia vaikeasti masentuneista potilaista saa sähköhoidosta merkittävää väliaikaista apua kuten mielilalan ja ruokahalun paranemista sekä uniongelmien helpottumista. Joillakin potilailla masennus väistyi pitkäksikin aikaa, mutta muilla se uusi nopeammin.
Vuonna 2004 julkaistussa australialaisessa tutkimuskatsauksessa käytiin läpi 35 tutkimusta, joissa oli selvitetty potilaiden näkemystä hoidon tuloksista. Hoidosta hyötyneiden osuus vaihteli 20 ja 90 prosentin välillä riippuen esimerkiksi siitä, milloin kysely tehtiin ja kenen toimesta. Katsauksessa kävi ilmi, että potilaat antoivat parempia arvioita silloin, kun kysyjänä oli hoitoon osallistunut lääkäri ja kun kysely tapahtui terveydenhuollon tiloissa verrattuna siihen, että arviota kysyi puolueeton henkilö tutkittavan omassa kodissa. Arvio oli sitä negatiivisempi, mitä pidempi aika hoidosta oli kulunut.
Haittavaikutukset
Yleisimmät haittavaikutukset ovat lihaskipu, päänsärky ja huimaus.
Sähköhoito voi vaurioittaa muitakin kognitiivisia eli tiedonkäsittelyyn liittyviä toimintoja. Naispuolisilla ja iäkkäillä potilailla todetaan keskimäärin suurempia vaurioita kuin miespuolisilla ja nuorilla. Siniaaltomuotoinen sähkön ja bitemporaalinen eli molempia ohimolohkoja stimuloiva sähkön aivoihin johtaminen vaurioittaa muistia pahiten. 2000-luvulla on käytetty yleensä siniaallon sijasta kapeapulssisähköä, johon liittyy vähemmän haittoja.
Kuolema on erittäin harvinainen sähköhoidon komplikaatio, 100 000 hoitokertaa kohden sattuu korkeintaan neljä kuolemaa.
Guirane N’Daw
Guirane N’Daw (s. 24. huhtikuuta 1984 Rufisque, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Zaragozaa, jossa hän on lainalla ranskalaisesta Saint-Étiennesta. Hän on pelipaikaltaan puolustava keskikenttäpelaaja.
Sähköhoito
Viralliset hoitosuositukset
Ison-Britannian terveydenhuoltoviranomaisen laatima hoitosuositus rajoittaa ECT:n käyttöä siitä aiheutuvien muistihäiriöiden vuoksi.
Guirane N’Daw
Seurajoukkueura
N’Daw aloitti uransa Sochauxista, pelaten aluksi seuran juniorijoukkueissa ja nousten sieltä edustusjoukkueeseen. Hän pelasi yhteensä yli 120 sarjaottelua kuuden pelaamansa kauden aikana joukkueessa. Vuonna 2008 N’Daw teki sopimuksen Nantesin kanssa.
Sähköhoito
Vaikutusmekanismi
Sähköhoidon vaikutusmekanismia on yritetty selvittää jo vuosikymmeniä, mutta tarkkaa vaikutustapaa ei vieläkään tunneta. Sen on todettu aiheuttavan yleistyneen sähköpurkauksen, joka leviää keskiaivoissa kaikkiin osiin samoin kuin yleistyneessä epileptisessä kohtauksessa. Sähköhoito vaikuttaa useimpiin aivojen välittäjäaineisiin ja aktivoitumista tapahtuu muun muassa serotonergisessä, noradrenergisessä ja dopaminergisessä järjestelmässä. Sähköhoito lisää sekä väsyttävän vaikutuksen omaavan GABA:n että sen reseptoreiden määrää. Nopeat vaikutukset tapahtuvat aivojen välittäjäainepitoisuuksissa, ja katekolamiinireseptorit lisääntyvät noin kahden viikon kuluessa hoidon aloittamisesta.
Hoidosta päättäminen
Hoitava lääkäri voi päättää sähköhoidon käyttämisestä ainoastaan yhteisymmärryksessä potilaan kanssa. Jos potilas ei kykene päättämään hoidostaan, on kuultava hänen lähiomaisiaan tai muuta läheistä. Lisäksi potilaalle tai hänen omaisilleen tai läheisilleen on annettava tiedot hoidon vaihtoehdoista ja riskitekijöistä. Fyysiset sairaudet eivät välttämättä estä sähköhoitoa, vaan niiden aiheuttamaa riskiä on arvioitava suhteessa hoidosta odotettuun hyötyyn.
Toimenpide
Sähköhoito aloitetaan yleensä potilaan ollessa psykiatrisessa sairaalahoidossa vakavan masennuksen takia. Hoitoa annetaan 2–3 kertaa viikossa, ja hoitokertoja on yhteensä 4–12. Joskus potilas voi käydä hoidossa myös polikliinisesti kotoa käsin.
Guirane N’Daw
Seurajoukkueura
24. tammikuuta 2011 N’Daw siirtyi loppukauden kestävällä lainasopimuksella espanjalaisseura Zaragozaan.
Sähköhoito
Toimenpide
Teknisesti sähköhoito on yksinkertainen ja nopea toimenpide, joka suoritetaan kevyessä anestesiassa tai rauhoittavassa lääkityksessä. Sähköhoitolaitteessa on kaksi elektrodia, joiden avulla potilaan päähän johdetaan 70–130 voltin jännite 0,1–0,5 sekunnin ajan. Tämä jännite aiheuttaa välittömän tajuttomuuden ja pienen viiveen jälkeen muutaman kymmenen sekunnin kestoisen symmetrisen kouristuskohtauksen.
Anestesiasta heräävä potilas on yleensä väsynyt. Tajunta palaa noin viiden minuutin kuluttua, mutta potilas voi olla sekava ja muistamaton parin tunnin ajan. Yleensä hän ei muista jälkeenpäin mitään hoitoa edeltäneen puolen tunnin eikä sekavuuden keston ajalta. Tämän vuoksi potilaan toimia on valvottava toimenpiteen jälkeen.
Sähköhoitojaksoja voidaan tarvittaessa uusia. Ylläpitohoidoissa potilas käy saamassa sähköhoitoa 2–6 viikon välein.
Tulevaisuudennäkymät
Sähköhoito on kansainvälisesti yksi laajimmin tutkituista psykiatrisista hoitomuodoista. Nopea aivojen kuvantamistekniikan kehittyminen ja hoitomuodon aktiivinen tutkimus antanevat uutta tietoa sähköhoidon vaikutusmekanismeista.
Kiinassa sähköhoitoa on käytetty runsaasti nettiriippuvuuden hoidossa, muun muassa Linyin psykiatrisessa sairaalassa. Hoitomuodon kehitti lääkäri Yang Yongxin. Kiinan terveysministeriö on kuitenkin kieltänyt sen käytön 2009.
Karolina Arewång-Höjsgaard
Karolina Arewång-Höjsgaard (o.s. Arewång, s. 12. maaliskuuta 1971) on ruotsalainen suunnistaja ja maailmanmestari. Hän edustaa ruotsalaista Domnarvets GoIF -seuraa.
Bonnynlahti
Bonnynlahti, jonka nimi oli vuoteen 1975 Biafranlahti, on Guineanlahden pohjukka Afrikan länsirannikolla. Sen luoteispuolella on Benininlahti. Bonnynlahden rantavaltioihin kuuluvat Nigeria, Kamerun, Päiväntasaajan Guinea, São Tomé ja Príncipe sekä Gabon.
Karolina Arewång-Höjsgaard
Nuorten MM-kilpailuissa 1991 Arewång voitti pronssia pikamatkalla. Seuraavan arvokilpailumitalinsa hän voitti vasta 12 vuotta myöhemmin 32-vuotiaana, kun hän voitti Rapperswil/Jonan MM-kilpailuissa 2003 hopeaa pitkällä matkalla ja viestissä. Västeråsin MM-kilpailuista 2004 hän voitti kultaa pitkällä matkalla ja viestissä ja hopeaa sprintissä. Kahtena seuraavana vuonna hän voitti viestissä 2005 MM-pronssia ja 2006 MM-hopeaa. Lisäksi Arewång-Höjsgaard on voittanut EM-kilpailuiden viestisuunnistuksessa kaksi kultaa ja pronssia.
Arewång-Höjsgaard on voittanut Domnarvets GoIF:n joukkueessa Venlojen viestin vuosina 2008, 2011 ja 2015 ja Tiomilan vuosina 2000, 2005, 2013 ja 2015.
Varjonen
Varjonen on seuraavien henkilöiden sukunimi:
Stella Christine
Stella Christine Elisabet Löflund (taiteilijanimeltään Stella Christine, s. 13. toukokuuta 1992 Vantaa ) on suomalainen laulaja-lauluntekijä.
Uuden musiikin kilpailu
Stella Christine teki Kotkan seudulla jazz-, bilebändi-, trubaduuri- ja tanssimusiikkikeikkoja, kunnes osallistui Uuden Musiikin Kilpailuun 2016 finaaliin yltäneellä kappaleellaan ”Ain’t Got Time For Boys”. Aamulehden Antti Lähde luonnehti artistia: ”Jazzahtava R&B on ollut aina vaikea tyylilaji suomalaisille. Stella Christine vaikuttaa kuitenkin sisäistäneen Erykah Badunsa, Mary J. Bligensä ja Amy Winehousensa varsin hyvin.” Helsingin Sanomien Mari Koppinen vertasi Stella Christineä Duffyyn ja Amy Winehouseen, piti tyylikkäänä ja aika sielukkaanakin.
2019–2020
Stella Christine esiintyi Porissa Isomäki Areenalla 10. toukokuuta 2019 ja Tampereella Tampere-talossa sekä 11. että 12. toukokuuta 2019 järjestetyissä kaikkiaan kolmessa Olli Lindholmin muistokonsertissa. Toukokuussa 2019 Stella Christine julkaisi singlen ”We’re Gonna Love”. Desibelin Mika Rothin mukaan Stella Christine hallitsee englannin kielen ”kuin syntyperäinen newyorkilainen”. Itse kappaletta hän kuvaili valoisaksi soulpop-helmeksi, joka sopii ”niin Ison Omenan kuumaan kesään kuin pohjoisempaankin suveen.”
King Kong
King Kong voi viitata seuraaviin:
Darling (EP)
Darling on australialaisen laulajan Kylie Minoguen 9. helmikuuta 2007 julkaistu EP-levy.
Zeppelin ”1830”
thumb|300px|Zeppelin-merkki ja virhepainama (vas.) Zeppelin ”1830” on vuonna 1930 ilmalaiva Graf Zeppelinin Suomen vierailun johdosta valmistetun postimerkin virhepainama. Se on kenties Suomen tunnetuin yksittäinen postimerkki.
Zeppelin-merkki
Posti- ja lennätinlaitos ei ehtinyt 24. syyskuuta 1930 tapahtunutta Graf Zeppelinin Helsingin vierailua varten julkaisemaan siitä omaa postimerkkiä. Sen sijaan painettiin aikaisemmin samana vuonna ilmestyneeseen Saimaa-aiheiseen yleismerkkiin teksti ZEPPELIN 1930. Merkkejä käytettiin muun muassa Graf Zeppelinin mukana ulkomaille lähteneissä postilähetyksissä, joita ilmalaiva kuljetti noin 8 500 kappaletta.
Zeppelin-lisäpainama painettiin 500 arkkiin, joista kussakin oli 100 Saimaa-postimerkkiä. Yhteensä Zeppelin-merkkejä painettiin 50 000 kappaletta. Inhimillisen erehdyksen vuoksi jokaisen arkin yhteen merkkiin tuli väärä vuosiluku 1830. Virheellinen lisäpainama oli arkin järjestyksessään 86. postimerkissä. Zeppelin-postimerkkejä oli myynnissä ainoastaan Helsingissä. Arkeista ehdittiin myymään noin puolet ennen virheen havaitsemista. Tämän jälkeen annettiin määräys irrottaa jokaisesta arkista väärän vuosiluvun sisältävä merkki ja palauttaa ne Postin pääkonttoriin. Postimuseon kokoelmissa on nykyään joitakin ehjiä Zeppelin-arkkeja.
Virhepainamamerkin arvo
Tavallisen postituoreen (leimaamattoman) Zeppelin-merkin arvo on nykyään noin 70 euroa. 1830-virhepainamamerkin luetteloarvo on 2 500 euroa. Vuonna 2010 myytiin huutokaupassa 3 100 eurolla yhdeksän merkin ryhmä, joista keskimmäisessä oli virhepainama. Postilähetyksessä olleesta virhepainamamerkistä on maksettu korkeimmillaan 7 000 euroa. Täydestä arkista maksettiin vuoden 2018 maaliskuussa 9 000 euroa.
Väärennökset
Zeppelin-virhepainamasta on olemassa myös väärenteitä. Vanhimmat niistä ovat helposti erotettavissa, koska ne on painettu vuoden 1932 Saimaa-merkille. Ne eroavat väriltään vuoden 1930 vaaleanharmaanvioletista merkistä. Tavallisesta Zeppelin-lisäpainamasta on lisäksi liikkeellä aitoudeltaan kyseenalaisia merkkejä, jotka on leimattu Graf Zeppelinin vierailua myöhemmin. Kaikissa aidoissa on päivämääränä 24.9.1930.
Postimuseo
pienoiskuva|Postimuseon Viestinviejät-näyttely kertoo postin ja viestinvälityksen pitkän historian vuodesta 1638 tähän päivään asti. Postimuseo on vuonna 1926 perustettu erikoismuseo, joka esittelee Suomen postilaitoksen historiaa. Museo sijaitsee Tampereella museokeskus Vapriikin yhteydessä.
Postimuseo ei ole ollut aina samalla paikalla. Sotavuosina kokoelmat olivat varastoituna. Vuosina 1954–1958 ne olivat esillä Vaasassa. Vuodesta 1995 lähtien museo sijaitsi Helsingin Postitalossa, jossa se lopetti toimintansa 21. kesäkuuta 2012. Postimuseo avattiin uudelleen Tampereella syyskuussa 2014.
Postimuseossa on noin 9 000 esineen kokoelma, joka esittelee Suomen postilaitoksen kehitystä 1600-luvulta nykypäivään. Postitoimintaan liittyvän esinekokoelman lisäksi museossa on kaikki suomalaiset postimerkit käsittävä postimerkkikokoelma, kuva-arkisto sekä yleisölle avoin kirjasto, joka sijaitsee osoitteessa Lapintie 1, 33100 Tampere.
Postimuseo tallettaa myös postimerkkien suunnittelu- ja tuotantotyössä syntyvää aineistoa: taideluonnoksia, työpiirroksia, koevedoksia, värinäytteitä ja painoarkkeja. Kokoelmissa on myös arvoleima- eli ehiö kuoria sekä ehiöpostikortteja sekä lahjoituksena saatuja erilaisia filateelisia näyttelykokoelmia.
Postimuseon omisti aikaisemmin Posti Group edeltäjineen, mutta Tampereelle muuton yhteydessä sen omistajaksi tuli tarkoitusta varten perustettu Postimuseosäätiö. Postimuseosäätiön tehtävä on Postimuseon ylläpitäminen ja kehittäminen sekä suomalaisen postitoiminnan ja sen pohjalta syntyneiden tieto- ja tavaraliikenteen muotojen kulttuuriperinnön säilyttäminen ja esittäminen. Postimuseosäätiö vastaa palvelusopimuksella Posti Group Oyj:n yrityshistoriaan liittyvistä säilytys-, esitys- ja tietopalveluista.
Tšauninlahti
thumb|250px|Tšauninlahti Koillis-Siperian rannikolla Tšauninlahti on Itä-Siperian meren lahti Tšukotkan autonomisessa piirikunnassa Venäjällä. Sen pituus on 150 kilometriä, leveys 100 kilometriä ja suurin syvyys 25 metriä. Lahden suussa on Aionin saari. Itärannalla sijaitsee Pevekin satamakaupunki.
Ville Pokka
Juniorivuodet ja uran alku Kärpissä
Pokka on Tornion IHC:n kasvatti. Hän pelasi seurassa kauteen 2008–2009 asti, jolloin Pokka oli koko C-nuorten I-divisioonan tehokkain puolustaja tekemällä 20 ottelussa tehot 13+20=33. Kaudeksi 2009–2010 hän siirtyi Oulun Kärppiin. Pokka pelasi suurimman kaudestaan seuran B-nuorissa, mutta osan kaudestaan myös C-nuorissa. Hän oli C-nuorten SM-karsinnoissa joukkueensa tehokkain puolustaja tehoilla 2+5=7. C-nuorten SM-sarjassa Pokka oli viidellä osumallaan Kärppien eniten maaleja tehnyt puolustaja Reko Tornbergin kanssa.
Kaudella 2010–2011 Pokka oli Kärppien A-nuorten tehokkain puolustaja tehoilla 6+15=21, joilla hän jakoi koko A-nuorten SM-liigan puolustajien pistepörssin kymmenennen sijan KalPan Henri Tissarin kanssa. Pokka vahvisti myös seuran B-nuoria, joiden paras syöttäjä hän oli pudotuspeleissä seitsemällä syöttöpisteellään. Pokka voitti myös B-nuorten SM-sarjan puolustajien syöttöpörssin. Hän voitti kauden päätteeksi B-nuorten SM-pronssia. Pokka debytoi samalla kaudella myös SM-liigassa, jossa hän pelasi kaksi runkosarjaottelua ilman tehopisteitä. Pokka teki liigadebyyttinsä vain 16-vuotiaana 6. marraskuuta 2010 vieraissa Turun Palloseuraa vastaan. Hän sai ottelussa jääaikaa 9.38 minuuttia. Pokka pelasi kauden aikana miesten pelejä myös kolme ottelua lainalla Mestis-joukkue Kiekko-Laserissa tehden kolme syöttöpistettä.
Kaudella 2011–2012 Pokka sai pelata Kärppien SM-liigajoukkueessa European Trophy -harjoitusturnauksessa, mutta hän aloitti runkosarjan A-nuorissa ja Kiekko-Laserissa. Pokka aloitti Mestis-kautensa sensaatiomaisesti ja keräsi syys-lokakuun vaihteeseen mennessä peliaikaa noin 24 minuuttia ottelua kohden. Suomen Jääkiekkoliitto valitsi hänet Mestiksen syyskuun nuoreksi pelaajaksi. Kiekko-Laser ajautui kuitenkin konkurssiin joulukuussa 2011 ja joukkueen Mestis-kausi päättyi tähän. Lokakuussa Pokka nousi loukkaantumisten myötä Kärppien liigajoukkueeseen. Hän murtautui kauden edetessä SM-liigaan, jossa Pokan varsinainen tulokaskausi toi 37 runkosarjaottelussa kolme syöttöpistettä ja yhdeksässä playoff-ottelussa kolme syöttöpistettä. Tammikuussa 2012 Pokka solmi Kärppien kanssa kolmivuotisen jatkosopimuksen.
New York Islanders varasi Pokan toisella kierroksella 34. pelaajana NHL:n varaustilaisuudessa 2012. Samana vuonna hänet varasi myös Avangard Omsk ensimmäisellä kierroksella 19. pelaajana KHL:n varaustilaisuudessa. Pokka teki SM-liigauransa avausmaalin 12. lokakuuta 2012 ylivoimalla Helsingin IFK:ta vastaan. Yhteensä hän teki kauden 2012–2013 aikana SM-liigassa 47 runkosarjaottelussa tehot 6+6=12 sekä kolmessa playoff-ottelussa kaksi syöttöpistettä. Pokka oli runkosarjassa Kärppien eniten maaleja tehnyt puolustaja. Kaudella 2013–2014 hän nousi SM-liigapuolustajien eliittiin. Pokka sijoittui tehoilla 6+21=27 koko SM-liigan puolustajien pistepörssissä seitsemänneksi. Hän voitti myös koko liigan tehotilaston lukemalla +32 ja palkittiin Matti Keinonen -palkinnolla. Pudotuspeleissä Pokka jakoi puolustajien tehotilaston voiton kolmen muun pelaajan kanssa lukemalla +7. Hän voitti kauden päätteeksi Suomenmestaruuden.
NHL-tulokassopimus ja vuodet Pohjois-Amerikassa
Toukokuussa 2014 Pokka solmi New York Islandersin kanssa kolmivuotisen NHL-tulokassopimuksen. Lokakuussa 2014 seura kuitenkin kauppasi hänet, puolustaja T. J. Brennanin ja maalivahti Anders Nilssonin Chicago Blackhawksiin vaihdossa puolustaja Nick Leddyyn ja maalivahti Kent Simpsoniin. Pian tämän jälkeen Blackhawks lähetti Pokan farmijoukkue Rockford IceHogsiin, AHL:ään. Hän pelasi siellä kokonaan kauden 2014–2015, joka toi Pokalle 68 runkosarjaottelussa tehot 8+22=30 sekä kahdeksassa playoff-ottelussa kolme syöttöpistettä. Hänet valittiin AHL:n tulokkaiden tähdistökentälliseen. AHL-kauden jälkeen Pokka nostettiin Blackhawksin NHL-joukkueen harjoitusvahvuuteen konferenssifinaalien aikana. Hän ei kuitenkaan saanut peliaikaa NHL:ssä. Pokka kuitenkin osallistui Stanley Cupin voittaneen Blackhawksin mestaruusjuhliin muiden pelaajien kanssa, vaikka hän itse ei virallisesti voittanut mestaruutta.
Pekka Mäkelä
Pekka Mäkelä (s. 28. huhtikuuta 1957 Pori) on suomalainen jääkiekkoilija. Hän pelasi hyökkääjänä SM-liigassa vuosina 1977–1984 ja voitti yhden Suomen-mestaruuden.
Ville Pokka
NHL-tulokassopimus ja vuodet Pohjois-Amerikassa
Lokakuussa 2015 Chicago Blackhawks nosti Pokan NHL-vahvuuteensa kauden 2015–2016 avauskierrokselle. Hän ei kuitenkaan mahtunut pelaavaan kokoonpanoon ja Pokka lähetettiin seuraavana päivänä takaisin farmijoukkue Rockford IceHogsiin. Hän pelasi siellä lopulta koko kauden ja oli joukkueen paras syöttäjä ja kolmanneksi paras pistemies tehoilla 10+35=45, joilla Pokka jakoi AHL:n puolustajien pistepörssin neljännen sijan San Antonio Rampagen Maxim Noreaun kanssa. Myös viimeisen sopimuskautensa 2016–2017 hän pelasi kokonaan farmissa. Pokka oli tehoilla 6+24=30 IceHogsin toiseksi paras syöttäjä, tehokkain puolustaja Erik Gustafssonin kanssa sekä kolmanneksi paras pistemies Brandon Mashinterin ja Gustafssonin kanssa. Hänen kautensa varsinkin puolustuspelaamisen valossa osoittautui pettymykseksi, kun Pokan tehotilasto näytti runkosarjan päätteeksi lukemaa –25.
Pekka Mäkelä
Mäkelä edusti koko SM-liigauransa ajan Porin Ässiä. Hän pelasi SM-liigassa yhteensä 101 ottelua, joissa hänen tehopisteensä olivat 18 + 20 = 38 ja jäähymääränsä 10 minuuttia. SM-liigan pudotuspeleissä hän pelasi 26 ottelua, joissa tehopisteitä kertyi 4 + 5 = 9 ja jäähyminuutteja 6. Hän voitti Suomen-mestaruuden vuonna 1978 sekä saavutti lisäksi kaksi SM-hopeaa.
Ville Pokka
NHL-tulokassopimus ja vuodet Pohjois-Amerikassa
Kesäkuussa 2017 Pokka teki Chicago Blackhawksin kanssa vuoden mittaisen ja kaksisuuntaisen jatkosopimuksen. Syyskuussa 2017 seura asetti hänet siirtolistalle. Koska Pokkaa ei kuitenkaan vuorokauden kuluessa napannut mikään toinen NHL-seura, hänet lähetettiin farmijoukkue IceHogsiin. Pokka nostettiin Blackhawksin NHL-vahvuuteen joulukuussa 2017, kun Cody Franson oli loukkaantuneena. Pokka jäi kuitenkin edelleen ilman näytönpaikkaa NHL:ssä ja hänet lähetettiin muutamaa päivää myöhemmin takaisin farmiin. Helmikuussa 2018 Blackhawks kauppasi Pokan Ottawa Senatorsiin vaihdossa hyökkääjä Chris DiDomenicoon. Hän pelasi koko loppukauden seuran farmijoukkue Belleville Senatorsissa. Pokan kaikki kolme siellä tekemää maaliaan syntyivät samassa ottelussa eli hänen ammattilaisuransa ensimmäisenä kypärätemppuna 25. maaliskuuta 2018 Laval Rocketia vastaan, kun Senators voitti ottelun lukemin 8–2.
Siirtyminen KHL:ään
Kaudeksi 2018–2019 Pokka siirtyi vuoden mittaisella sopimuksella hänet varanneen KHL-joukkue Avangard Omskin riveihin. Pokka voitti koko pudotuspelien blokattujen laukausten tilaston 73 blokkauksellaan. Hän eteni Avangardin kanssa aina Gagarin Cup -finaaleihin saakka, mutta mestaruuden vei lopulta kuitenkin TssKA Moskova otteluvoitoin 4–0. Huhtikuussa 2019 Pokka teki Avangardin kanssa vuoden mittaisen jatkosopimuksen. Joulukuussa hänen sopimustaan jatkettiin kahdella vuodella kevääseen 2022 saakka. Kaudella 2019–2020 Pokka voitti koko KHL:n blokattujen laukausten tilaston 161 blokkauksellaan. Kaudella 2020–2021 Pokka voitti Avangardin kanssa Gagarin Cupin. Kaudella 2021–2022 vain kahden playoff-ottelun jälkeen hänen sopimuksensa Avangardin kanssa purettiin hänen omasta aloitteestaan, kun reilu viikkoa aiemmin Venäjä oli hyökännyt Ukrainaan.
Sopimus Ruotsiin
Pokka siirtyi kaudeksi 2022–2023 vuoden mittaisella sopimuksella Ruotsin SHL-liigan Färjestad BK:hon.
Maajoukkueura
Pokka edusti Suomea Pekingin olympiakisoissa 2022, jolloin hän voitti kultaa. Pokka pelasi myös MM-kilpailuissa vuosina 2016, 2018, 2021 ja 2022, joista vuoden 2022 turnaus päättyi maailmanmestaruuteen. Vuosien 2016 ja 2021 turnaukset päättyivät hopeaan. Vuoden 2014 MM-joukkueesta hän putosi viimeisten joukossa. Pokka pelasi myös maailmancupissa vuonna 2016. Yhteensä hän on pelannut 82 A-maaottelua tehopistein 3+14=17. Pokka pelasi ensimmäisen A-maaottelunsa Euro Hockey Challengessa 3. huhtikuuta 2013 Lyngbyssä Tanskaa vastaan. Hänet merkittiin ottelussa Suomen ykköspuolustajapariin tuolloin Kärpissä pelanneen joukkuetoverinsa Atte Ohtamaan viereen. Ensimmäisen A-maajoukkuemaalinsa Pokka teki Carlson Hockey Gamesissa 22. huhtikuuta 2018 Tšekin Prahassa alivoimalla Ruotsia vastaan tyhjään maaliin.
Pokka pelasi myös alle 20-vuotiaiden MM-kilpailuissa vuosina 2012, 2013 ja 2014, joista viimeisin turnaus päättyi maailmanmestaruuteen. Ensimmäisessä turnauksessa hänet valittiin Kanadaa vastaan pelatun pronssiottelun päätteeksi Suomen ottelun parhaaksi pelaajaksi. Pokka voitti myös vuoden 2013 turnauksen tehotilaston lukemalla +10. Valmennus valitsi hänet Suomen turnauksen yhdeksi kolmesta parhaasta pelaajasta. Pokka valittiin myös Saksaa vastaan pelatun karsintasarjaottelun päätteeksi Suomen ottelu.
Pokka pelasi myös alle 18-vuotiaiden MM-kilpailuissa vuosina 2011 ja 2012, joista jälkimmäisessä turnauksessa hän oli tehoilla 1+5=6 Suomen tehokkain puolustaja. Pokka pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän oli myös joukkueen tehokkain puolustaja tehoilla 2+3=5. Pokka pelasi myös World U-17 Hockey Challengessa vuonna 2011.
Mörkö vei ilon
Mörkö vei ilon on Minttu Vettenterän kirjoittama lastenkirja. Kirja ilmestyi maaliskuussa 2010. Se voitti Päätalo-instituutin Möllärimestarikilpailun ”Lastenkirjat ja sadut” -sarjan vuonna 2010.
Pål Varhaug
Pål Varhaug (s. 26. tammikuuta 1991 Stavanger, Norja) on norjalainen autourheilija. Hän ajoi kaudella 2011 ja 2013 GP2-sarjassa.
Ura
Varhaug aloitti karting-uransa vuonna 2005. Hän sijoittui viidenneksi ja voitti Norjan ICA junior sarjan mestaruuden. Vuonna 2007 Varhaug voitti Sveitsin Formula Renault 2.0 -sarjan mestaruuden Jenzer Motorsport -tallissa. Hän otti seitsemän palkintosijaa, joista neljä oli kilpailun voittoja. Hän osallistui myös Italian Formula Renault 2.0 ja Formula Renault 2.0 NEC -sarjoihin. Vuoden 2008 loppupuolella hän osallistui Formula Renault 3.5 auton testeihin.
Vuonna 2009 Varhaug kilpaili Formula Master -sarjassa, sijoittumalla sarjan viidenneksi. Hän saavutti viisi palkintosijaa ja yhden paalupaikan. Vuonna 2010 Varhaug siirtyi uuteen GP3 -sarjaan ajaen jälleen Jenzer Motorsport -tallissa. Hän voitti kauden ensimmäisen kisan, mutta muissa kilpailussa hän ei pisteitä pystynyt ottamaan. Hän sijoittui loppupisteissä 13:ksi ottaen 10 pistettä. Vuonna 2011 Varhaug ajoi GP2 -sarjassa DAMS -tallissa. Hän ei saavuttanut pisteitä. Hänen paras kisasijoituksensa oli kahdeksas sija. Samana vuonna hän ajoi Aasian GP2-sarjassa saavuttaen yhden pisteen.
Tauno Mäkelä
Ura
Mäkelä edusti koko pääsarjauransa ajan Porin Ässiä. Hän pelasi SM-sarjassa ja SM-liigassa yhteensä 437 ottelua, joissa hänen tehopisteensä olivat 139 + 170 = 309 ja jäähymääränsä 280 minuuttia. SM-liigan pudotuspeleissä hän pelasi 43 ottelua, joissa tehopisteitä kertyi 11 + 15 = 26 ja jäähyminuutteja 35. Hän voitti Suomen-mestaruuden vuonna 1978 sekä saavutti lisäksi kolme SM-hopeaa ja yhden SM-pronssin.
Mäkelä pelasi maajoukkueessa vain vuoden 1974 alle 20-vuotiaiden MM-kisoissa, joissa teki viidessä ottelussa kolme maalia.
Väinö Kamu
Väinö Adam Kamu (vuoteen 1936 Malm, 22. huhtikuuta 1893 Mäntsälä – 15. toukokuuta 1986) oli suomalainen viulunrakentaja ja taidemaalari.
Väinö Kamun vanhemmat olivat Adam (Ojala) Malm ja Maria Malakiantytär. Hän opiskeli Suomen Taideyhdistyksen piirustuskoulussa 1927–1932 ja Vapaassa Taidekoulussa 1962–1963. Hän osallistui Suomen Taiteilijain näyttelyihin vuosina 1930, 1931, 1932, 1934, 1935, 1941, 1942, 1945 ja 1951, Taidemaalariliiton näyttelyihin vuosina 1961 ja 1977 sekä Kuvataiteilijasenioreiden näyttelyyn 1977. Kamu oli myös kontrabassonsoittaja ja viulunrakentaja.
Hänellä oli puolisonsa Eine Regina Syrjäsen (1911–2000) kanssa kolme lasta kapellimestari Okko Kamu, alttoviulisti Esa Kamu ja laulaja Monna Kamu.
Juhana Luxemburgilainen
Juhana I ”Sokea” (Luxemburgissa: Jang de Blannen, Saksassa: Johann der Blinde von Luxemburg, Tšekissä: Jan Lucembursky) (10. elokuuta 1296 Luxemburg – 26. elokuuta 1346 taistelukentällä lähellä Crécy-en-Ponthienia) oli Böömin kuningas 1310–1346. Juhana Luxemburgilainen oli Luxemburgin kreivi vuodesta 1309 ja Böömin kuningas vuodesta 1310. Hänellä oli titulatuurissaan myös Puolan kuninkaan arvonimi. Hän oli Pyhän saksalais-roomalaisen keisarikunnan hallitsija Henrik VII Luxemburgilaisen ja hänen vaimonsa Margaret Brabantilaisen vanhin poika. Juhana tunnetaan hyvin siitä, että hän kuoli englantilaisten jousimiesten nuoliin Crécyn taistelussa 1346 oltuaan sitä ennen jo vuosikymmenen sokeana. ”Älköön koskaan Böömin kuningas paetko taistelusta”, hänen kerrotaan sanoneen ennen kuolemaansa.
Juhanan lisänimi ”Sokea” johtuu siitä, että hän noin nelikymppisenä menetti näkönsä silmätulehduksen vuoksi. Edes kuuluisan lääkärin Guy de Chauliacin hoito ei häntä parantanut.
Juhana ei ollut pidetty tšekkiaateliston parissa. Häntä pidettiin ”vieraana kuninkaana”. Ehkä juuri tämä sai hänet luopumaan Böömin aktiivisesta hallitsemista ja keskittymään enemmänkin matkusteluun, minkä lisäksi hän vietti paljon aikaa syntymämaassaan Luxemburgissa ja Ranskan hovissa. Hän matkusti Sleesiaan, Puolaan, Liettuaan, Tiroliin, Pohjois-Italiaan ja paavin Avignoniin. Matkat liittyivät osaksi ajan valtataisteluihin ja tuettuaan Saksalaista ritarikuntaa tämän Puolaa vastaan käydyissä sodissa 1326–1332 hän sai Władysław I:n seuraajan kuningas Kasimir III ”Suuren” maksamaan hänelle merkittävän rahasumman vastikkeeksi siitä, että hän luopui vaateestaan Puolan kruunuun.
Satavuotisen sodan puhjetessa 1337 Juhana liittoutui Ranskan kuninkaan Filip VI:n kanssa. Tämä tekee ymmärrettäväksi sen, että Juhana toimi Languedocin kuvernöörinä ajanjaksolla 30.11.1338 – marraskuu 1340. Hän kuoli juuri 50 täytettyään Crécyn taistelussa osana ranskalaisarmeijaa englantilaisten jousimiesten nuoliin.
Kaartinjääkäri
Kaartinjääkäri on Kaartin Jääkärirykmentissä käytössä oleva sotamiehen arvo. Kaartinjääkäreitä koulutetaan rakennetun alueen taisteluun (ennen asutuskeskustaistelu) ja mm. tasavallan presidentin paraateja varten. Osa varusmiehistä koulutetaan sotilaspoliiseiksi Kaartin pataljoonassa.
Ežva
thumb|350px|Ežvan panoraama. Ežva on Komin tasavallan pääkaupungin Syktyvkarin esikaupunki Venäjällä. Se sijaitsee Vytšegda-joen rannalla 18 kilometriä kaupungin keskustasta pohjoiseen. Syktyvkariin kuuluvassa Ežvan piirissä on 58 400 asukasta (vuonna 2009).